หลังปจด หมดเมื่อคืน ตื่นเช้ามาปวดท้องเลยค่ะ ปวดท้องช่วงซ้ายล่างปวดมาก จนรู้สึกจะอ้วกเลย
สวัสดีค่ะ อาการปวดท้องน้อยด้านซ้าย อาจเกิดจาก- ลำไส้ส่วนที่อยู่ช่องท้องด้านซ้ายล่างอักเสบ นอกจากปวดท้องแล้ว มักมีอาการคลื่นไส้ อาเจียน ถ่านอุจจาระเหลวร่วมด้วย- ท้องนอกมดลูกด้านซ้าย มักมีเลือดออกผิดปกติจากช่องคลอดหรือมีประวัติประจำเดือนที่ผิดปกติมาก่อน- ปีกมดลูกด้านซ้ายอักเสบ มักจะมีอาการตกขาวที่ผิดปกติร่วมด้วย- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย- ถุงผนังลำไส้ใหญ่อักเสบ อาการจะคล้ายกับไส้ติ่งอักเสบ แต่จะเป็นด้านซ้ายแทนที่จะเป็นด้านขวา อาการคือปวดท้องมากขึ้นเรื่อยๆ มีไข้ และอาจมีท้องอืด คลื่นไส้ ท้องผูกหรือท้องเสีย- กล้ามเนื้อผนังหน้าท้องอักเสบ จากการใช้งานมากไป เช่น ยกของหนัก ออกกำลังกายในท่าซิท-อัพมากไป เป็นต้น ซึ่งจะทำให้เกิดอาการปวดที่สัมพันธ์กับท่าทางนอกจากนี้ การมีท้องผูก ก็เป็นสาเหตุที่ทำให้เกิดอาการปวดท้องด้านซ้ายได้เช่นกันในเบื้องต้น หากประจำเดือนที่เพิ่งหมดไป มาผิดปกติไปจากที่เคยมา ก็ควรลองตรวจหาการตั้งครรภ์ดูด้วยค่ะ เพราะเลือดที่ออกอาจไม่ใช่ประจำเดือนก็ได้ หากตรวจไม่พบ หรือไม่ได้มีเพศสัมพันธ์ และยังมีคงมีอาการปวดท้องที่รุนแรง หรือเป็นมากขึ้นเรื่อยๆ ก็ควรไปพบแพทย์เพื่อตรวจหาสาเหตุและรักษาค่ะ แต่หากอาการปวด เป็นเฉพาะช่วงเช้า และในตอนนี้อาการได้หายไปแล้ว ก็อาจสังเกตอาการไปก่อนค่ะ อาจเป็นแค่อาการปวดอยากถ่ายอุจจาระ ที่อาจปวดมากในบางครั้งได้ค่ะ